Ometi peaks olema väljaspool kahtlust, et meie rahval oli ja on ka praegu kõige rohkem eeldusi just demokraatliku riigikorra jaoks ja et iga teistsugune riigikord võib meil püsida vaid ajutiselt, mööduva nähtena. Igal juhul on meil neid eeldusi rohkem, kui neid oli Saksas või Venes. Ja kui sellest hooli­mata demokraatia meil siiski sattus surmahädaohtu ja pidi minema "haigevoodi ,  siis see vaid näitab, kui kvalifitseeritud instrument see demokraatia iseenesest on. Demokratismi kriis sarnaneb seepärast suurel määral prillide "kriisile", kui pärdik nad vastu kivi puruks peksis, sest ta ei osanud neid rakendada.